title: KOMISIJOS ĮGYVENDINIMO REGLAMENTAS (ES) …/... kuriuo iš dalies keičiamos reglamentų (ES) Nr. 1301/2014 ir (ES) Nr. 1302/2014 nuostatos dėl energijos matavimo sistemos ir duomenų rinkimo sistemos

text:
KOMISIJOS ĮGYVENDINIMO REGLAMENTAS (ES) …/...

               2018 06 13

               kuriuo iš dalies keičiamos reglamentų (ES) Nr. 1301/2014 ir (ES) Nr. 1302/2014 nuostatos dėl energijos matavimo sistemos ir duomenų rinkimo sistemos

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2016 m. gegužės 11 d. Europos Parlamento ir Tarybos direktyvą 2016/797/ES dėl geležinkelių sistemos sąveikos Europos Sąjungoje
                  1
               , ypač į jos 5 straipsnio 11 dalį,

               kadangi:

               (1)Europos Parlamento ir Tarybos reglamento (ES) 2016/796
                  2
                19 straipsnyje reikalaujama, kad Europos Sąjungos geležinkelių agentūra (toliau – Agentūra) teiktų Komisijai rekomendacijas dėl techninių sąveikos specifikacijų (TSS) ir jų tikslinimo pagal Direktyvos (ES) 2016/797 5 straipsnį ir užtikrintų, kad TSS būtų pritaikytos prie techninės pažangos, rinkos tendencijų ir socialinių reikalavimų;

               (2)Sprendimo (ES) 2017/1474
                  3
                3 straipsnio 5 dalies c punkte reikalaujama peržiūrėti TSS, kad būtų išsprendžiami likusieji neišspręsti klausimai;

               (3)2017 m. rugsėjo 22 d. Komisija pagal Direktyvos (ES) 2016/797 5 straipsnio 2 dalį paprašė Agentūros pateikti rekomendacijas dėl Sąjungos geležinkelių sistemos energijos posistemio techninės sąveikos specifikacijos (ENE TSS) ir Sąjungos geležinkelių sistemos lokomotyvų ir keleivinių riedmenų posistemio techninės sąveikos specifikacijos (LOC&PAS TSS) persvarstymo;

               (4)siekiant išspręsti likusį neišspręstą klausimą dėl energijos matavimo sistemos ir duomenų rinkimo sistemos sąsajos protokolų specifikacijos ir aiškiau išdėstyti tekstą, Reglamento (ES) Nr. 1301/2014
                  4
                priedas turėtų būti iš dalies pakeistas;

               (5)siekiant užtikrinti abiejų TSS nuoseklumą, Reglamento (ES) Nr. 1302/2014
                  5
                priedas, susijęs su energijos matavimo sistema, turėtų būti iš dalies pakeistas;

               (6)2017 m. spalio 4 d. Agentūra pateikė rekomendaciją dėl Reglamento (ES) Nr. 1301/2014 pakeitimų;

               (7)2017 m. lapkričio 14 d. Agentūra pateikė rekomendaciją dėl Reglamento (ES) Nr. 1302/2014 pakeitimų, be kita ko, susijusių su nuostatomis dėl energijos matavimo sistemos;

               (8)šiame reglamente numatytos priemonės atitinka pagal Direktyvos (ES) 2016/797 51 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Komisijos reglamentas (ES) Nr. 1301/2014 iš dalies keičiamas taip:

               (1)paskutinis 6 konstatuojamosios dalies sakinys išbraukiamas;

               (2)3 straipsnis išbraukiamas;

               (3)9 straipsnio 4 dalis pakeičiama taip:

               „Be antžeminės energijos duomenų rinkimo sistemos, apibrėžtos priedo 7.2.4 punkte, įgyvendinimo ir nepažeisdamos Komisijos reglamento (ES) Nr. 1302/2014 priedo 4.2.8.2.8 punkto, valstybės narės užtikrina, kad iki XX XXX [two years after the entering into force of this Regulation] būtų įdiegta duomenis iš duomenų rinkimo sistemos priimti galinti antžeminė atsiskaitymo sistema, kuri būtų tinkama sąskaitoms išrašyti. Antžeminė atsiskaitymo sistema turi galėti keistis kompiliuotais energijos sąskaitų išrašymo duomenimis su kitomis atsiskaitymo sistemomis, patikrinti kompiliuotų energijos sąskaitų išrašymo duomenų taisyklingumą ir teisingai išskirstyti vartojimo duomenis šalims. Tai atliekama atsižvelgiant į susijusius energetikos rinkos teisės aktus.“;

               (4)Reglamento (ES) Nr. 1301/2014 priedas iš dalies keičiamas pagal šio įgyvendinimo reglamento I priedą.

               2 straipsnis

               Komisijos reglamentas (ES) Nr. 1302/2014 iš dalies keičiamas taip: Reglamento (ES) Nr. 1302/2014 priedas iš dalies keičiamas pagal šio įgyvendinimo reglamento II priedą.

               3 straipsnis

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2018 06 13

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 138, 2016 5 26, p. 44.

                     (2)

                        2016 m. gegužės 11 d. Europos Parlamento ir Tarybos reglamentas (ES) 2016/796 dėl Europos Sąjungos geležinkelių agentūros ir kuriuo panaikinamas Reglamentas (EB) Nr. 881/2004 (OL L 138, 2016 5 26, p. 1–43).

                     (3)

                        2017 m. birželio 8 d. Komisijos deleguotasis sprendimas (ES) 2017/1474, kuriuo Europos Parlamento ir Tarybos direktyva (ES) 2016/797 papildoma konkrečiais techninių sąveikos specifikacijų rengimo, tvirtinimo ir peržiūros tikslais (OL L 210, 2017 8 15, p. 5–15).

                     (4)

                        2014 m. lapkričio 18 d. Komisijos reglamentas (ES) Nr. 1301/2014 dėl Sąjungos geležinkelių sistemos energijos posistemio techninės sąveikos specifikacijos (OL L 356, 2014 12 12, p. 179).

                     (5)

                        2014 m. lapkričio 18 d. Komisijos reglamentas (ES) Nr. 1302/2014 dėl Europos Sąjungos geležinkelių sistemos posistemio „Lokomotyvai ir keleiviniai riedmenys“ techninės sąveikos specifikacijos (OL L 356, 2014 12 12, p. 228).

    ---documentbreak---

               PRIEDAI

                  I priedas

               Reglamento (ES) Nr. 1301/2014 priedas iš dalies keičiamas taip:

               (1)2.1 punkto 3 papunktis pakeičiamas taip:

               „Pagal Direktyvos 2008/57/EB II priedo 2.2 punktą elektros energijos suvartojimo matavimo sistemos kelio įranga (šioje TSS – antžeminė energijos duomenų rinkimo sistema) aprašyta šios TSS 4.2.17 punkte.“;

               (2)4.2.5 punkto antraštė pakeičiama taip:

               „Srovė traukiniui stovint (tik nuolatinės srovės sistemose)“;

               (3)4.2.13 punkto pirma pastraipa pakeičiama taip:

               „Orinė kontaktinė linija projektuojama bent dviem greta veikiantiems pantografams. Projektinis atstumas tarp dviejų gretimų pantografo vežimėlių vidurio linijų turi būti ne didesnis už vertes, išvardytas vienoje iš 4.2.13 lentelės skilčių (A, B arba C).“;

               (4)4.2.13 punkto 4.2.13 lentelės pirmoje eilutėje skilčių antraštėse žodis „Mažiausias“ išbraukiamas;

               (5)punktas 4.2.17 pakeičiamas taip:

               „1) Lokomotyvų ir keleivinių riedmenų posistemio TSS 4.2.8.2.8 punkte pateikti reikalavimai, taikomi riedmenyse įrengtoms energijos matavimo sistemoms, kurių paskirtis – suformuoti ir pateikti kompiliuotus energijos sąskaitų išrašymo duomenis antžeminei energijos duomenų rinkimo sistemai.

               2) Antžeminė energijos duomenų rinkimo sistema pagal standarto EN 50463-3:2017 4.12 punkte nurodytus reikalavimus gauna, saugo ir eksportuoja energijos sąskaitų išrašymo duomenis jų negadindama.

               3) Antžeminė energijos duomenų rinkimo sistema turi atitikti visus LOC&PAS TSS 4.2.8.2.8.4 punkte ir standarto EN 50463-4:2017 4.3.6 ir 4.3.7 punktuose nustatytus duomenų mainų reikalavimus.“;

               (6)5.2.1.6 punkto antraštė pakeičiama taip:

               „Srovė traukiniui stovint (tik nuolatinės srovės sistemose)“;

               (7)6.1.4.2 punkto antraštė pakeičiama taip:

               „Stovinčio traukinio naudojamos srovės vertinimas (tik nuolatinės srovės sistemose)“;

               (8)6.1.5 punkto c papunktis pakeičiamas taip:

               „c) pastovi vardinė srovė;“;

               (9)7.2.4 punktas pakeičiamas taip:

               „Iki 2022 m. sausio 1 d. valstybės narės užtikrina, kad būtų įdiegta antžeminė energijos duomenų rinkimo sistema, galinti keistis kompiliuotais energijos sąskaitų išrašymo duomenimis pagal šios TSS 4.2.17 punktą.“;

               (10)7.3.1 punkto d papunktis pakeičiamas taip:

               „esamas posistemis gali būti tinkamas eksploatuoti TSS atitinkančias transporto priemones laikantis esminių Direktyvos 2008/57/EB reikalavimų. Atitikties pagrindiniams TSS parametrams lygio įrodymo procedūra atitinka Komisijos rekomendaciją 2014/881/ES.“;

               (11)7.3.4 punktas pakeičiamas taip:

               „Esamų geležinkelio linijų atitikties pagrindiniams šios TSS parametrams lygio įrodymo procedūra atitinka Komisijos rekomendaciją 2014/881/ES.“;

               (12)7.4.2.11 punktas išbraukiamas;

               (13)D priedėlio paveikslėlis „D.1 pvz. Mechaniniai pantografo gabaritai“ pakeičiamas šiuo paveikslėliu:

               (14)į E priedėlio E.1 lentelę įrašomos 9 ir 10 eilutės:

                        9

                        EN 50463-3

                        Geležinkelio taikmenys. Energijos matavimas traukiniuose. 3 dalis. Duomenų apdorojimas

                        2017

                        Antžeminė energijos duomenų rinkimo sistema (4.2.17)

                        10

                        EN 50463-4

                        Geležinkelio taikmenys. Energijos matavimas traukiniuose. 4 dalis. Ryšiai

                        2017

                        Antžeminė energijos duomenų rinkimo sistema (4.2.17)

               (15)F priedėlio tekstas pakeičiamas fraze „Išbraukta sąmoningai“;

               (16)G priedėlio G.1 lentelės „Žodynėlis“ eilutė „Neutralios sekcijos izoliatorius“ išbraukiama.

               II priedas

               Reglamento (ES) Nr. 1302/2014 priedas iš dalies keičiamas taip:

               (1)4 skyriaus „Riedmenų posistemio apibūdinimas“ 4.2.8.2.8 punktas „Transporto priemonėje įrengta energijos apskaitos sistema“ pakeičiamas taip:

               „4.2.8.2.8. Riedmenyje įrengta energijos matavimo sistema

               4.2.8.2.8.1. Bendrosios nuostatos

               (1)Riedmenyje įrengta energijos matavimo sistema – sistema, skirta visai elektrinio riedmenų vieneto iš orinės kontaktinės linijos imamai arba į orinę kontaktinę liniją grąžinamai (rekuperacinio stabdymo metu) aktyviajai ir reaktyviajai elektros energijai matuoti.

               (2)Energijos matavimo sistemoje turi būti įdiegtos bent šios funkcijos: 4.2.8.2.8.2 punkte nustatyta energijos matavimo funkcija ir 4.2.8.2.8.3 punkte nustatytos duomenų tvarkymo sistemos funkcija.

               (3)Naudojant tinkamą ryšio sistemą kompiliuoti energijos sąskaitų išrašymo duomenų rinkiniai nusiunčiami į antžeminę duomenų rinkimo sistemą. Energijos matavimo sistemos ir duomenų rinkimo sistemos sąsajos protokolai ir perduodamų duomenų formatas turi atitikti 4.2.8.2.8.4 punkto reikalavimus.

               (4)Ši sistema gali būti naudojama sąskaitoms išrašyti; šios sistemos teikiami 4.2.8.2.8.3 punkto 4 papunktyje nustatyti duomenų rinkiniai pripažįstami tinkamais sąskaitoms išrašyti visose valstybėse narėse.

               (5)Energijos matavimo sistemos vardinė srovė ir įtampa atitinka elektrinio riedmenų vieneto vardinę srovę ir įtampą; ji tinkamai ir nenutrūkstamai veikia pervažiuojant iš vienos traukos energijos tiekimo sistemos į kitą.

               (6)Energijos matavimo sistemoje saugomi duomenys turi būti apsaugoti nuo elektros energijos tiekimo sutrikimų, o energijos matavimo sistema turi būti apsaugota nuo neleistinos prieigos.

               (7)Riedmenyje įdiegta buvimo vietos nustatymo funkcija, teikianti iš išorės šaltinio gautus buvimo vietos duomenis į duomenų tvarkymo sistemą, turi būti užtikrinama tinkluose, kuriuose tokia funkcija būtina tik sąskaitų išrašymo tikslais. Bet kuriuo atveju energijos matavimo sistema turi būti suderinama su tinkama buvimo vietos nustatymo funkcija. Jei buvimo vietos nustatymo funkcija užtikrinama, ji turi atitikti J priedėlio 1 punkto 116 rodyklėje nurodytos specifikacijos reikalavimus.

               (8)Energijos matavimo sistemos įrengimas, jos buvimo vietos nustatymo funkcija, transporto priemonės ir antžeminių tarnybų ryšio apibūdinimas ir metrologinė patikra, įskaitant energijos matavimo funkcijos tikslumo klasę, registruojami šios TSS 4.2.12.2 punkte apibūdintuose techniniuose dokumentuose.

               (9)Šios TSS 4.2.12.3 punkte nurodytuose techninės priežiūros dokumentuose aprašomos visos periodiškai atliekamos patikros procedūros, kuriomis užtikrinamas energijos matavimo sistemos tikslumo lygis visą jos naudojimo trukmę.

               4.2.8.2.8.2. Energijos matavimo funkcija

               (1)Energijos matavimo funkcija turi užtikrinti įtampos ir srovės matavimą, energijos apskaičiavimą ir energijos duomenų teikimą.

               (2)Energijos matavimo funkcijos teikiamų energijos duomenų atskaitos laikotarpis 5 minutės; pagal suderintąjį pasaulinį laiką (UTC) nurodomas kiekvieno atskaitos laikotarpio pabaigos laikas; laikas nurodomas pagal šabloną 00:00:00. Leidžiama naudoti trumpesnį matavimo laikotarpį, jeigu duomenis transporto priemonėje galima apibendrinti pagal 5 minučių atskaitos laikotarpį.

               (3)Energijos matavimo funkcijos aktyviosios energijos matavimo tikslumas turi atitikti J priedėlio 1 punkto 117 rodyklėje nurodytos specifikacijos 4.2.3.1–4.2.3.4 punktus.

               (4)Ant kiekvieno įrenginio, atliekančio vieną ar daugiau energijos matavimo funkcijų, nurodoma: metrologinė patikra ir įrenginio tikslumo klasė pagal J priedėlio 1 punkto 117 rodyklėje nurodytos specifikacijos 4.3.3.4, 4.3.4.3 ir 4.4.4.2 punktuose nurodytą specifikaciją.

               (5)Tikslumo atitikties vertinimas nustatytas 6.2.3.19a punkte.

               4.2.8.2.8.3 Duomenų tvarkymo sistema

               (1)Duomenų tvarkymo sistema turi užtikrinti kompiliuotų energijos apskaitos duomenų rinkinių pateikimą sąskaitų už energiją išrašymo tikslais, t. y. sujungti energijos matavimo funkcijos duomenis su laiko ir geografinės padėties duomenimis ir juos saugoti, kad naudojantis ryšio sistema juos būtų galima išsiųsti į antžeminę duomenų rinkimo sistemą.

               (2)Duomenų tvarkymo sistema turi sukompiliuoti duomenis jų nesugadindama ir joje turi būti pakankamos talpos duomenų kaupiklis, kad būtų galima saugoti kompiliuotus bent 60 nepertraukiamo veikimo parų duomenis. Laiko atskaita turi būti ta pati kaip energijos matavimo funkcijos.

               (3)Duomenų tvarkymo sistemoje turi būti galimybė skaityti duomenis vietoje transporto priemonėje audito ir duomenų atkūrimo tikslais.

               (4)Duomenų tvarkymo sistema turi generuoti kompiliuotų energijos apskaitos duomenų rinkinius, kuriuose sujungiami šie kiekvieno atskaitos laikotarpio duomenys:

               –unikalus energijos matavimo sistemos suvartojimo vietos identifikatorius, apibrėžtas J priedėlio 1 punkto 118 rodyklėje nurodytoje specifikacijoje;

               –kiekvieno laikotarpio pabaigos laikas – metai, mėnuo, diena, valanda, minutė ir sekundė;

               –buvimo vietos duomenys kiekvieno laikotarpio pabaigos momentu;

               –per kiekvieną laikotarpį sunaudota / regeneruota aktyvioji ir reaktyvioji (jei taikoma) energija vatvalandėmis (aktyvioji energija) ir voltampervalandėmis (reaktyvioji energija) arba jų dešimtainiais kartotiniais.

               (5)Duomenų tvarkymo sistemos kompiliuotų duomenų ir jų tvarkymo atitiktis vertinama pagal 6.2.3.19a punktą.

               4.2.8.2.8.4. Energijos matavimo sistemos ir duomenų rinkimo sistemos sąsajos protokolai ir perduodamų duomenų formatas

               (1)Energijos matavimo sistemos ir duomenų rinkimo sistemos duomenų mainai turi atitikti šiuos reikalavimus:

               –Energijos matavimo sistemos taikomosios paslaugos (paslaugų lygmuo) turi atitikti J priedėlio 1 punkto 119 rodyklėje nurodytos specifikacijos 4.3.3.1 punkto reikalavimus.

               –Šių taikomųjų paslaugų naudotojų prieigos teisės turi atitikti J priedėlio 1 punkto 119 rodyklėje nurodytos specifikacijos 4.3.3.3 punkto reikalavimus.

               –Šių taikomųjų paslaugų struktūra (duomenų lygmuo) turi atitikti XML schemą, apibrėžtą J priedėlio 1 punkto 119 rodyklėje nurodytos specifikacijos 4.3.4 punkte.

               –Šioms taikomosioms paslaugoms skirtas pranešimų siuntimo mechanizmas (pranešimų lygmuo) turi atitikti metodus ir XML schemą, nustatytus J priedėlio 1 punkto 119 rodyklėje nurodytos specifikacijos 4.3.5 punkte.

               –Pranešimų siuntimo mechanizmui skirti programų protokolai turi atitikti J priedėlio 1 punkto 119 rodyklėje nurodytos specifikacijos 4.3.6 punkto reikalavimus.

               –Energijos matavimo sistemoje turi būti naudojama bent viena iš J priedėlio 1 punkto 119 rodyklėje nurodytos specifikacijos 4.3.7 punkte nurodytų ryšio architektūrų.“;

               (1)4 skyriaus „Riedmenų posistemio apibūdinimas“ 4.2.12.2 punkto 14 papunktis pakeičiamas taip:

               „14) ar riedmenų vienete įrengta energijos matavimo sistema ir riedmens buvimo vietos nustatymo funkcija (neprivaloma), kaip reikalaujama 4.2.8.2.8 punkte; riedmens ir antžeminių tarnybų ryšio apibūdinimas ir metrologinė kontrolė, įskaitant funkcijas, susijusias su įtampos ir srovės matavimo ir energijos apskaičiavimo tikslumo klasėmis;“;

               (2)6 skyriuje „Atitikties arba tinkamumo naudoti vertinimas ir EB patikra“ po 6.2.3.19 punkto pridedamas šis punktas:

               „6.2.3.19a Riedmenyje įrengta energijos matavimo sistema (4.2.8.2.8 punktas)

               (1)Energijos matavimo funkcija

               Kiekvieno įrenginio, atliekančio vieną arba daugiau energijos matavimo funkcijų, tikslumas vertinamas išbandant kiekvieną funkciją etaloninėmis sąlygomis pagal atitinkamą metodą, aprašytą J priedėlio 1 punkto 117 rodyklėje nurodytos specifikacijos 5.4.3.4.1, 5.4.3.4.2 ir 5.4.4.3.1 punktuose. Atliekant bandymą pateikiamos energijos kiekis ir galios faktoriaus intervalas atitinka J priedėlio 1 punkto 117 rodyklėje nurodytos specifikacijos 3 lentelėje nustatytas vertes.

               Temperatūros poveikis kiekvieno įrenginio, atliekančio vieną arba daugiau energijos matavimo funkcijų, tikslumui vertinamas išbandant kiekvieną funkciją etaloninėmis sąlygomis (išskyrus temperatūrą) pagal atitinkamą metodą, aprašytą J priedėlio 1 punkto 117 rodyklėje nurodytos specifikacijos 5.4.3.4.3.1 ir 5.4.4.3.2.1 punktuose.

               Kiekvieno įrenginio, atliekančio vieną arba daugiau energijos matavimo funkcijų, vidutinis temperatūrinis koeficientas vertinamas išbandant kiekvieną funkciją etaloninėmis sąlygomis (išskyrus temperatūrą) pagal atitinkamą metodą, aprašytą J priedėlio 1 punkto 120 rodyklėje nurodytos specifikacijos 5.4.3.4.3.2 ir 5.4.4.3.2.2 punktuose.

               (2)Duomenų tvarkymo sistema

               Duomenų kompiliavimas ir tvarkymas duomenų tvarkymo sistemoje vertinamas bandymais pagal J priedėlio 1 punkto 121 rodyklėje nurodytoje specifikacijoje aprašytą metodą.

               (3)Riedmenyje įrengta energijos matavimo sistema

               Energijos matavimo sistema vertinama bandymais, kaip aprašyta J priedėlio 1 punkto 122 rodyklėje nurodytoje specifikacijoje nurodytoje specifikacijoje.“;

               (3)7 skyriuje „Įgyvendinimas“ po 7.1.1.4 punkto įterpiamas punktas:

               „7.1.1.4a Pereinamojo laikotarpio priemonė dėl riedmenyje įrengtos energijos matavimo sistemos reikalavimo

               4.2.8.2.8 punkte nustatyti reikalavimai pereinamuoju laikotarpiu, kuris baigiasi 2022 m. sausio 1 d., neprivalomi projektams, kurių vykdymas XXXX [at the date of publication of this Regulation] yra gerokai pažengęs, vykdomoms sutartims ir esamos konstrukcijos riedmenims, kaip nustatyta šios TSS 7.1.1.2 punkte.

               Kai 4.2.8.2.8.4 punkte nustatyti reikalavimai netaikomi, taikomos nacionalinės taisyklės dėl specifikacijų, susijusių su sąsajos protokolais ir perduodamų duomenų formatu, o techniniuose dokumentuose pateikiamas riedmens ir antžeminių tarnybų ryšio aprašas.“ ;

               (4)po 7 skyriaus esančiame sąraše „PRIEDĖLIAI“ tekstas „D priedėlis Energijos skaitiklis“ pakeičiamas tekstu „D priedėlis Išbraukta sąmoningai“;

               (5)D priedėlio tekstas pakeičiamas fraze „Išbraukta sąmoningai“;

               (6)antroje I priedėlio „Techninėmis specifikacijomis neapibrėžti aspektai (neišspręsti klausimai) lentelėje išbraukiama eilutė:

                        Transporto priemonėje įrengta energijos apskaitos

                        sistema

                        4.2.8.2.8

                        ir

                        D priedėlis

                        Riedmens ir antžeminių tarnybų ryšys. Sąsajos protokolų ir perduodamų duomenų formato specifikacija

                        Techniniuose dokumentuose pateikiamas riedmens ir antžeminių tarnybų ryšio aprašas.

                        Turi būti naudojami EN 61375-2-6 serijos standartai

               (7)J priedėlio 1 punkte „Standartai ir norminiai dokumentai“ rodyklės 103, 104 ir 105 pakeičiamos šiomis rodyklėmis:

                        103

                        NENAUDOJAMA

                        104

                        NENAUDOJAMA

                        105

                        NENAUDOJAMA

               (8)J priedėlio 1 punktas „Standartai ir norminiai dokumentai“ papildomas šiomis rodyklėmis:

                        106

                        NENAUDOJAMA

                        107

                        NENAUDOJAMA

                        108

                        NENAUDOJAMA

                        109

                        NENAUDOJAMA

                        110

                        NENAUDOJAMA

                        111

                        NENAUDOJAMA

                        112

                        NENAUDOJAMA

                        113

                        NENAUDOJAMA

                        114

                        NENAUDOJAMA

                        115

                        NENAUDOJAMA

                        116

                        Transporto priemonėje įdiegtos buvimo vietos nustatymo funkcijos reikalavimai

                        4.2.8.2.8.1

                        EN 50463-3:2017

                        4.4

                        117

                        Energijos matavimo funkcijos aktyviosios energijos matavimo tikslumas.

                        Reikalavimai.

                        Klasifikavimas.

                        Vertinimo metodika

                        4.2.8.2.8.2

                        6.2.3.19a

                        EN 50463-2:2017

                        4.2.3.1, 4.2.3.2,  4.2.3.3 ir 4.2.3.4

                        4.3.3.4, 4.3.4.3 ir 4.4.4.2

                        5.4.3.4.1, 5.4.3.4.2, 5.4.4.3.1, 3 lentelė, 5.4.3.4.3.1 ir 5.4.4.3.2.1

                        118

                        Energijos matavimo funkcija. Vartojimo vietos nustatymas. Apibrėžtis

                        4.2.8.2.8.3

                        EN 50463-1:2017

                        4.2.5.2

                        119

                        Riedmenyje įrengtos energijos matavimo sistemos ir antžeminės duomenų rinkimo sistemos sąsajos protokolai. Reikalavimai

                        4.2.8.2.8.4

                        EN 50463-4:2017

                        4.3.3.1, 4.3.3.3, 4.3.4, 4.3.5, 4.3.6 ir 4.3.7

                        120

                        Energijos matavimo funkcija. Kiekvieno įtaiso vidutinis temperatūrinis koeficientas. Vertinimo metodika

                        6.2.3.19a

                        EN 50463-2:2017

                        5.4.3.4.3.2 ir 5.4.4.3.2.2

                        121

                        Duomenų kompiliavimas ir tvarkymas duomenų tvarkymo sistemoje. Vertinimo metodika

                        6.2.3.19a

                        EN 50463-3:2017

                        5.4.8.3, 5.4.8.5 ir 5.4.8.6

                        122

                        Riedmenyje įrengta energijos matavimo sistema. Bandymai

                        6.2.3.19a

                        EN 50463-5:2017

                        5.3.3 ir 5.5.4


title: KOMISIJOS ĮGYVENDINIMO REGLAMENTAS (ES) …/... kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomi trečiųjų šalių tradiciniams maisto produktams taikomi administraciniai ir moksliniai reikalavimai

text:
KOMISIJOS ĮGYVENDINIMO REGLAMENTAS (ES) …/...

               2017 12 20

               kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomi trečiųjų šalių tradiciniams maisto produktams taikomi administraciniai ir moksliniai reikalavimai

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001
                  1
               , ypač į jo 20 straipsnį ir 35 straipsnio 3 dalį,

               kadangi:

               (1)Reglamente (ES) 2015/2283 nustatytos naujų maisto produktų pateikimo rinkai ir naudojimo Sąjungoje taisyklės;

               (2)remiantis Reglamento (ES) 2015/2283 20 straipsniu, Komisija turi priimti įgyvendinimo aktus, kuriais nustatomi trečiųjų šalių tradiciniams maisto produktams taikomi administraciniai ir moksliniai reikalavimai;

               (3)nepažeisdama Reglamento (ES) 2015/2283 5, 15 ir 16 straipsnių Komisija turėtų patikrinti, ar pranešimas patenka į to reglamento taikymo sritį ir ar pranešimas arba paraiška yra galiojantys;

               (4)Reglamento (ES) 2015/2283 14 straipsnyje nurodytuose pranešimuose turėtų būti pateikta pakankamai informacijos ir mokslinių dokumentų, pagal kuriuos Komisija galėtų patikrinti galiojimą, o valstybės narės ir Tarnyba galėtų įvertinti trečiosios šalies tradicinio maisto produkto saugaus naudojimo istoriją;

               (5)Reglamento (ES) 2015/2283 16 straipsnyje nurodytose paraiškose turėtų būti pateikta pakankamai informacijos ir mokslinių dokumentų, pagal kuriuos Komisija galėtų patikrinti galiojimą, o Tarnyba galėtų atlikti visapusišką rizikos vertinimą;

               (6)kai pareiškėjas pateikia pranešimą arba paraišką dėl leidžiamo naudoti trečiosios šalies tradicinio maisto produkto naudojimo sąlygų, specifikacijų, papildomų specialiųjų ženklinimo reikalavimų arba priežiūros po pateikimo rinkai reikalavimų papildymo, išbraukimo arba pakeitimo, pareiškėjui gali nereikėti pateikti visų saugos vertinimui reikalingų duomenų, jei jis pateikia tinkamą patikrinamą pagrindimą;

               (7)Komisija, valstybės narės ir Tarnyba keičiasi informacija ir tokiu būdu prireikus Komisijai turėtų būti pateikiama tinkamai pagrįstų prieštaravimų dėl saugos;

               (8)Tarnybos nuomonėje pateikta informacija turėtų būti pakankama įsitikinti, kad trečiosios šalies tradicinio maisto produkto naudojimas pasiūlyta paskirtimi yra saugus vartotojams;

               (9)remiantis Reglamento (ES) 2015/2283 35 straipsnio 3 dalimi, Komisija turi priimti to reglamento 20 straipsnyje nurodytus įgyvendinimo aktus, kuriais nustatomi administraciniai ir moksliniai reikalavimai;

               (10)šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

               1 straipsnis
               Dalykas ir taikymo sritis

               Šiame reglamente nustatomos Reglamento (ES) 2015/2283 20 straipsnio įgyvendinimo taisyklės, susijusios su trečiųjų šalių tradiciniams maisto produktams taikomais administraciniais ir moksliniais reikalavimais, ir to reglamento 35 straipsnio 3 dalyje nurodytomis pereinamojo laikotarpio priemonėmis.

               Jis taikomas pranešimams ir paraiškoms, kaip nurodyta Reglamento (ES) 2015/2283 14 ir 16 straipsniuose.

               2 straipsnis
               Apibrėžtys

               Be Reglamento (EB) Nr. 178/2002
                  2
                ir Reglamento (ES) 2015/2283 2 ir 3 straipsniuose nurodytų apibrėžčių papildomai taikomos šios apibrėžtys:

               a)pranešimas – dokumentų su informacija ir moksliniais duomenimis, pateiktais pagal Reglamento (ES) 2015/2283 14 straipsnį, rinkinys;

               b)paraiška – dokumentų su informacija ir moksliniais duomenimis, pateiktais pagal Reglamento (ES) 2015/2283 16 straipsnį, rinkinys.

               3 straipsnis
               Pranešimo struktūra, turinys ir pateikimas

               1.Pranešimas pateikiamas Komisijai elektroniniu būdu ir jį turi sudaryti:

               a)papildomas raštas;

               b)techninių dokumentų rinkinys;

               c)dokumentų rinkinio santrauka.

               2.1 dalies a punkte nurodytas papildomas raštas parengiamas pagal I priede pateiktą šabloną.

               3.1 dalies b punkte nurodytame techninių dokumentų rinkinyje turi būti:

               a)5 straipsnyje nustatyti administraciniai duomenys;

               b)6 straipsnyje nustatyti moksliniai duomenys.

               4.Kai pareiškėjas pateikia pranešimą dėl leidžiamo naudoti trečiosios šalies tradicinio maisto produkto naudojimo sąlygų, specifikacijų, specialiųjų ženklinimo reikalavimų arba priežiūros po pateikimo rinkai reikalavimų koregavimo, pareiškėjui gali nereikėti pateikti visų reikalingų duomenų pagal 6 straipsnį, jei jis pateikia patikrinamą pagrindimą, kuriame paaiškinta, kad dėl siūlomų pakeitimų esamo saugos vertinimo rezultatai nesikeičia.

               5.1 dalies c punkte nurodytoje dokumentų rinkinio santraukoje pateikiami įrodymai, kad trečiosios šalies tradicinio maisto produkto naudojimas atitinka Reglamento (ES) 2015/2283 7 straipsnyje nustatytas sąlygas.

               4 straipsnis
               Paraiškos struktūra, turinys ir pateikimas

               1.Paraiška pateikiama Komisijai elektroniniu būdu ir ją turi sudaryti:

               a)papildomas raštas;

               b)techninių dokumentų rinkinys;

               c)dokumentų santrauka;

               d)tinkamai pagrįsti prieštaravimai dėl saugos, nurodyti Reglamento (ES) 2015/2283 15 straipsnio 2 dalyje;

               e)pareiškėjo atsakymas į tinkamai pagrįstus prieštaravimus dėl saugos.

               2.1 dalies a punkte nurodytas papildomas raštas parengiamas pagal II priede pateiktą šabloną.

               3.1 dalies b punkte nurodytame techninių dokumentų rinkinyje turi būti:

               a)5 straipsnyje nustatyti administraciniai duomenys;

               b)6 straipsnyje nustatyti moksliniai duomenys.

               4.Kai pareiškėjas pateikia paraišką dėl leidžiamo naudoti trečiosios šalies tradicinio maisto produkto naudojimo sąlygų, specifikacijų, specialiųjų ženklinimo reikalavimų arba priežiūros po pateikimo rinkai reikalavimų koregavimo, pareiškėjui gali nereikėti pateikti visų reikalingų duomenų pagal 6 straipsnį, jei jis pateikia patikrinamą pagrindimą, kuriame paaiškinta, kad dėl siūlomų pakeitimų esamo saugos vertinimo rezultatai nesikeičia.

               5.1 dalies c punkte nurodytoje dokumentų rinkinio santraukoje pateikiami įrodymai, kad trečiosios šalies tradicinio maisto produkto naudojimas atitinka Reglamento (ES) 2015/2283 7 straipsnyje nustatytas sąlygas.

               5 straipsnis
               Pranešime arba paraiškoje teiktini administraciniai duomenys

               Be Reglamento (ES) 2015/2283 14 straipsnyje nustatytos informacijos į pranešimus ir paraiškas papildomai įtraukiami šie administraciniai duomenys:

               a)už dokumentų rinkinį atsakingo asmens, kuriam suteiktas leidimas pareiškėjo vardu palaikyti ryšį su Komisija, vardas, pavardė, adresas ir kontaktiniai duomenys;

               b)dokumentų rinkinio pateikimo data;

               c)dokumentų rinkinio turinys;

               d)išsamus dokumentų, pridedamų prie dokumentų rinkinio, sąrašas, įskaitant nuorodas į pavadinimus, tomus ir paslapius;

               e)dokumentų rinkinio dalių, kurias prašoma laikyti konfidencialiomis  pagal Reglamento (ES) 2015/2283 23 straipsnį ir šio reglamento III priede nustatytas taisykles, sąrašas.

               6 straipsnis
               Pranešime arba paraiškoje teiktini moksliniai duomenys

               1.Pagal dokumentų rinkinį, pateiktą pranešimui arba paraiškai suteikti leidimą dėl trečiosios šalies tradicinio maisto produkto pagrįsti, galima įvertinti trečiosios šalies tradicinio maisto produkto saugaus naudojimo istoriją.

               2.Pareiškėjas pateikia dokumentų dėl procedūros, kuri taikyta kaupiant duomenis, kopiją.

               3.Pareiškėjas pateikia saugos vertinimo strategijos aprašymą ir pagrindžia konkrečių tyrimų arba informacijos įtraukimą arba neįtraukimą.

               4.Pareiškėjas pasiūlo bendrą išvadą dėl trečiosios šalies tradicinio maisto produkto naudojimo pasiūlytomis paskirtimis saugos. Bendras galimo pavojaus žmonių sveikatai vertinimas atliekamas atsižvelgiant į žinomą ar tikėtiną poveikį žmonėms.

               7 straipsnis
               Pranešimo galiojimo tikrinimas

               1.Gavusi pranešimą apie trečiosios šalies tradicinį maisto produktą Komisija nedelsdama patikrina, ar susijęs maisto produktas patenka į Reglamento (ES) 2015/2283 taikymo sritį ir ar pranešimas tenkina šio reglamento 3, 5 ir 6 straipsniuose nustatytus reikalavimus.

               2.Komisija gali prašyti, kad pareiškėjas pateiktų papildomos informacijos dėl pranešimo galiojimo, ir pranešti pareiškėjui apie laikotarpį, per kurį ši informacija turi būti pateikta.

               3.Nukrypstant nuo šio straipsnio 1 dalies ir nepažeidžiant Reglamento (ES) 2015/2283 14 straipsnio, pranešimas gali būti laikomas galiojančiu, nors jame ir nėra visų pagal šio reglamento 3, 5 ir 6 straipsnius reikalaujamų dokumentų, jeigu pareiškėjas pateikia patikrinamą pagrindimą dėl kiekvieno trūkstamo dokumento.

               4.Komisija informuoja pareiškėją, valstybes nares ir Tarnybą apie priežastis, dėl kurių pranešimas laikomas negaliojančiu.

               8 straipsnis
               Paraiškos galiojimo tikrinimas

               1.Gavusi paraišką suteikti leidimą dėl trečiosios šalies tradicinio maisto produkto Komisija nedelsdama patikrina, ar paraiška tenkina 4–6 straipsniuose nustatytus reikalavimus.

               2.Komisija gali prašyti, kad pareiškėjas pateiktų papildomos informacijos dėl paraiškos galiojimo, ir pranešti pareiškėjui apie laikotarpį, per kurį ši informacija turi būti pateikta.

               3.Nukrypstant nuo šio straipsnio 1 dalies ir nepažeidžiant Reglamento (ES) 2015/2283 16 straipsnio, paraiška gali būti laikoma galiojančia, nors joje ir nėra visų pagal šio reglamento 4–6 straipsnius reikalaujamų dokumentų, jeigu pareiškėjas pateikia patikrinamą pagrindimą dėl kiekvieno trūkstamo dokumento.

               4.Komisija informuoja pareiškėją, valstybes nares ir Tarnybą apie tai, ar paraiška laikoma galiojančia ar negaliojančia. Jei paraiška nelaikoma galiojančia, Komisija nurodo priežastis, kodėl ji nėra galiojanti.

               9 straipsnis
               Tinkamai pagrįsti prieštaravimai dėl saugos

               1.Gavus galiojantį pranešimą, per Reglamento (ES) 2015/2283 15 straipsnio 2 dalyje nustatyto laikotarpio pirmuosius tris mėnesius gali būti surengtos Komisijos, valstybių narių ir Tarnybos konsultacijos.

               2.Valstybės narės arba Tarnybos Komisijai pateiktuose tinkamai pagrįstuose prieštaravimuose dėl saugos pagal Reglamento (ES) 2015/2283 15 straipsnio 2 dalį įtraukiama ši informacija:

               a)trečiosios šalies tradicinio maisto produkto pavadinimas ir aprašas;

               b)mokslinis teiginys, nurodantis, kodėl dėl trečiosios šalies tradicinio maisto produkto gali kilti saugos rizika žmonių sveikatai.

               10 straipsnis
               Informacija, kuri turi būti įtraukta į Tarnybos nuomonę

               1.Į Tarnybos nuomonę įtraukiama ši informacija:

               a)trečiosios šalies tradicinio maisto produkto tapatybė ir apibūdinimas;

               b)tradicinio maisto produkto saugaus naudojimo trečiojoje šalyje istorijos vertinimas;

               c)bendras rizikos vertinimas, kuriame, jei įmanoma, nustatoma trečiosios šalies tradicinio produkto sauga ir, jei taikoma, pabrėžiamas neapibrėžtumas ir ribojimai;

               d)išvados.

               2.Komisija, prašydama Tarnybos pateikti nuomonę, gali prašyti papildomos informacijos.

               11 straipsnis
               Pereinamojo laikotarpio priemonės

               Reglamento (ES) 2015/2283 35 straipsnio 2 dalyje nurodyti pranešimai pateikiami Komisijai ne vėliau kaip 2019 m. sausio 1 d.

               12 straipsnis
               Įsigaliojimas ir taikymas

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2017 12 20

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 327, 2015 12 11, p. 1.

                     (2)

                        2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).

    ---documentbreak---

               LT

               PRIEDAS

               I PRIEDAS

               Papildomo rašto, pridedamo prie pranešimo apie trečiosios šalies tradicinį maisto produktą pagal Reglamento (ES) 2015/2283 14 straipsnio reikalavimus, šablonas

               EUROPOS KOMISIJA

               Generalinis direktoratas

               Direktoratas

               Skyrius

               Data: ________

               Tema: Pranešimas dėl leidimo suteikimo dėl trečiosios šalies tradicinio maisto produkto pagal Reglamentą (ES) 2015/2283.

               (Aiškiai pažymėkite atitinkamą langelį)

               Pranešimas dėl leidimo suteikimo dėl naujo tradicinio maisto produkto.

               Pranešimas dėl jau leidžiamo naudoti tradicinio maisto produkto naudojimo sąlygų papildymo, išbraukimo arba pakeitimo. Pateikite nuorodą į tą pranešimą.

               Pranešimas dėl jau leidžiamo naudoti tradicinio maisto produkto specifikacijų papildymo, išbraukimo arba pakeitimo. Pateikite nuorodą į tą pranešimą.

               Pranešimas dėl jau leidžiamo naudoti tradicinio maisto produkto papildomų specialiųjų ženklinimo reikalavimų papildymo, išbraukimo arba pakeitimo. Pateikite nuorodą į tą pranešimą.

               Pranešimas dėl jau leidžiamo naudoti tradicinio maisto produkto priežiūros po pateikimo rinkai reikalavimų papildymo, išbraukimo arba pakeitimo. Pateikite nuorodą į tą pranešimą.

               Pareiškėjas (-ai) arba jo (-ų) atstovas (-ai) Sąjungoje

               (pavadinimas (-ai), adresas (-ai), …) __________________________________________________________________________

               __________________________________________________________________________

               __________________________________________________________________________

               teikia šį pranešimą, kad būtų atnaujintas Sąjungos naujų maisto produktų sąrašas.

               Tradicinio maisto produkto tapatybė:

               __________________________________________________________________________

               __________________________________________________________________________

               Konfidencialumas
                  1
               . Jei taikytina, nurodykite, ar į paraišką įtraukta konfidencialių duomenų pagal Reglamento (ES) 2015/2283 23 straipsnį.

               Taip

               Ne

               Maisto produktų kategorijos, naudojimo sąlygos ir ženklinimo reikalavimai

                        Maisto produktų kategorija

                        Specialios naudojimo sąlygos

                        Papildomi specialieji ženklinimo reikalavimai

                        -

               Pagarbiai

               Parašas ____________________________________

               Priedai:

               Išsamus techninių dokumentų rinkinys

               Dokumentų rinkinio santrauka

               Dokumentų rinkinio dalių, kurias prašoma laikyti konfidencialiomis, sąrašas ir patikrinamas tokio prašymo pagrindimas

               Pareiškėjo (-ų) administracinių duomenų kopija

               II PRIEDAS

               Papildomo rašto, pridedamo prie paraiškos dėl trečiosios šalies tradicinio maisto produkto pagal Reglamento (ES) 2015/2283 16 straipsnio reikalavimus, šablonas

               EUROPOS KOMISIJA

               Generalinis direktoratas

               Direktoratas

               Skyrius

               Data: ________

               Tema: Paraiška suteikti leidimą dėl trečiosios šalies tradicinio maisto produkto pagal Reglamento (ES) 2015/2283 16 straipsnio reikalavimus

               Pareiškėjas (-ai) arba jo (-ų) atstovas (-ai) Europos Sąjungoje

               (pavadinimas (-ai), adresas (-ai), …) __________________________________________________________________________

               __________________________________________________________________________

               __________________________________________________________________________

               teikia šią paraišką, kad būtų atnaujintas Sąjungos naujų maisto produktų sąrašas.

               Tradicinio maisto produkto tapatybė:

               __________________________________________________________________________

               __________________________________________________________________________

               Konfidencialumas
                  2
               . Jei taikytina, nurodykite, ar į paraišką įtraukta konfidencialių duomenų pagal Reglamento (ES) 2015/2283 23 straipsnį.

               Taip

               Ne

               Maisto produktų kategorijos, naudojimo sąlygos ir ženklinimo reikalavimai

                        Maisto produktų kategorija

                        Specialios naudojimo sąlygos

                        Papildomi specialieji ženklinimo reikalavimai

               Pagarbiai

               Parašas ____________________________________

               Priedai:

               Išsami paraiška

               Paraiškos santrauka

               Paraiškos dalių, kurias prašoma laikyti konfidencialiomis, sąrašas ir patikrinamas tokio prašymo pagrindimas

               Dokumentais pagrįsti duomenys, susiję su tinkamai pagrįstais prieštaravimais dėl saugos

               Pareiškėjo (-ų) administracinių duomenų kopija

               III PRIEDAS

               Konfidencialios informacijos pagrindimas

               Šis priedas per pranešimo arba paraiškos nagrinėjimo procedūrą atnaujinamas kiekvieną kartą, kai pareiškėjas pateikia prašymą dėl informacijos laikymo konfidencialia.

               Jei gamybos procesas yra susijęs su konfidencialiais duomenimis, pateikiama gamybos proceso nekonfidenciali santrauka.

                        Informacija, kurią prašoma laikyti konfidencialia

                        Pagrindimas

                        x.y skirsnis (pateikta MMMM MM DD)

                        X priedas (pateikta MMMM MM DD)

                        x.y skyrius (pateikta MMMM MM DD)

                        X priedas (pateikta MMMM MM DD)

                     (1)

                        Pareiškėjai turėtų naudoti III priede nustatytą formą informacijai, kurią jie norėtų laikyti konfidencialia, nurodyti ir turėtų pateikti visą reikalingą informaciją prašymui laikyti informaciją konfidencialia pagrįsti.

                     (2)

                        Pareiškėjai turėtų naudoti III priede nustatytą formą informacijai, kurią jie norėtų laikyti konfidencialia, nurodyti ir turėtų pateikti visą reikalingą informaciją prašymui laikyti informaciją konfidencialia pagrįsti.


title: KOMISIJOS ĮGYVENDINIMO REGLAMENTAS (ES) …/... kuriuo iš dalies keičiamas Reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės

text:
KOMISIJOS ĮGYVENDINIMO REGLAMENTAS (ES) …/...

               2018 10 22

               kuriuo iš dalies keičiamas Reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2007 m. birželio 28 d. Tarybos reglamentą (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantį Reglamentą (EEB) Nr. 2092/91
                  1
               , ypač į jo 22 straipsnio 1 dalį,

               kadangi:

               (1)Komisijos reglamento (EB) Nr. 889/2008
                  2
                25l straipsnio 3 dalies b punktu leidžiama auginimo etape papildyti to reglamento XIIIa priedo 7 skirsnyje nurodytų šakotažiaunių krevečių ir gėlavandenių krevečių (Macrobrachium spp.) natūralius pašarus. Pašarų papildai, ypač turintys cholesterolio, labai svarbūs šių krevečių vystymuisi ankstyvaisiais gyvenimo etapais veislynuose ir inkubatoriuose. Todėl būtina leisti, kad šių krevečių pašarai ir ankstyvaisiais gyvenimo etapais būtų papildomi cholesteroliu;

               (2)pagal Reglamento (EB) Nr. 889/2008 27 straipsnio 1 dalies f punktą, gaminant ekologiškus maisto produktus, mineralų (įskaitant mikroelementus), vitaminų, aminorūgščių ir maistinių mikromedžiagų galima naudoti tik tiek, kiek jų naudoti maisto produktuose, į kuriuos jų dedama, yra būtina pagal teisės aktus. Remiantis Teisingumo Teismo sprendimu byloje C-137/13
                  3
               , naudoti šias medžiagas pagal teisės aktus reikalaujama tik tada, jei pagal Sąjungos teisės taisyklę arba pagal Sąjungos teisę atitinkančią nacionalinės teisės taisyklę tiesiogiai reikalaujama įdėti minėtos medžiagos į maisto produktą tam, kad juo apskritai galėtų būti prekiaujama;

               (3)Europos Parlamento ir Tarybos reglamentu (ES) 2018/848
                  4
                leidžiama naudoti mineralus (įskaitant mikroelementus), vitaminus, aminorūgštis ir maistines mikromedžiagas ekologiškuose pradinio maitinimo kūdikių mišiniuose ir tolesnio maitinimo kūdikių mišiniuose, perdirbtuose ekologiškuose grūdiniuose maisto produktuose ir kūdikiams skirtuose maisto produktuose, jei juos naudoti leidžiama pagal atitinkamus Sąjungos teisės aktus. Siekiant išvengti skirtingo dabartinių nuostatų, susijusių su šių medžiagų naudojimu kūdikiams ir mažiems vaikams skirtuose maisto produktuose, aiškinimo ir užtikrinti būsimų ekologinės gamybos teisės aktų nuoseklumą, tikslinga leisti juos naudoti gaminant ekologiškus kūdikiams ir mažiems vaikams skirtus maisto produktus;

               (4)pagal Reglamento (EB) Nr. 889/2008 42 straipsnį, iki 2018 m. gruodžio 31 d. tam tikromis sąlygomis, jei nėra ekologiškai užaugintų jauniklių vištų, į ekologiškos gyvulininkystės padalinį leidžiama atgabenti ne vyresnių kaip 18 savaičių neekologiškai užaugintų jauniklių dėsliųjų vištų;

               (5)Sąjungos rinkoje ekologiškai užauginamų jauniklių dėsliųjų vištų skaičius ir kokybė nepatenkina ūkininkų, laikančių vištas dedekles, poreikių. Siekiant skirti daugiau laiko ekologiškam jauniklių dėsliųjų vištų auginimui plėtoti ir nustatyti išsamias ekologiško jauniklių dėsliųjų vištų auginimo taisykles, išimtinis gamybos taisyklių, pagal kurias leidžiama naudoti ne vyresnes nei 18 savaičių neekologiškai užaugintas jaunikles dėsliąsias vištas, taikymas turėtų būti pratęstas iki 2020 m. gruodžio 31 d.;

               (6)pagal Reglamento (EB) Nr. 889/2008 43 straipsnį 2018 kalendoriniais metais 12 mėn. laikotarpiu kiaulių ir naminių paukščių racione išimties tvarka leidžiama naudoti ne daugiau kaip 5 % neekologiškų baltymingų pašarų;

               (7)ekologiškų baltymų pasiūla tiek kokybės, tiek kiekybės požiūriu Sąjungos rinkoje per maža, kad atitiktų ekologiniuose ūkiuose auginamų kiaulių ir naminių paukščių mitybai keliamus reikalavimus. Ekologiškų baltymingų augalų auginimas vis dar neatitinka paklausos. Todėl riboto neekologiškų baltymingų pašarų kiekio naudojimo kiaulių ir naminių paukščių mitybai laikotarpį tikslinga pratęsti iki 2020 m. gruodžio 31 d.;

               (8)Reglamento (EB) Nr. 834/2007 30 straipsnio 2 dalyje nustatytas reikalavimas pateikti informaciją apie neatitikimų ir pažeidimų atvejus, turinčius įtakos produkto ekologiniam statusui. Iš patirties matyti, kad reikia patobulinti dabartines priemones, kuriomis valstybės narės perduoda informaciją apie nustatytus neatitikimus ar pažeidimus, susijusius su tų valstybių narių kilmės produktais. Siekiant didinti efektyvumą ir veiksmingumą, tokie pranešimai turėtų būti teikiami naudojantis Reglamento (EB) Nr. 889/2008 94 straipsnio 1 dalyje nurodyta sistema;

               (9)Reglamento (EB) Nr. 834/2007 16 straipsnio 3 dalyje nustatyta tvarka keletas valstybių narių kitoms valstybėms narėms ir Komisijai pateikė dokumentus dėl kai kurių medžiagų siekdamos, kad šias medžiagas būtų leista naudoti ir jos būtų įtrauktos į Reglamento (EB) Nr. 889/2008 I, II ir VIIIa priedus. Tuos dokumentus išnagrinėjo Konsultacinė ekologinės gamybos ekspertų grupė (EGTOP) ir Komisija;

               (10)savo rekomendacijose dėl trąšų
                  5
                EGTOP, inter alia, padarė išvadą, kad pramoninės kalkės iš cukranendrių cukraus gamybos ir ksilitas atitinka ekologinės gamybos tikslus ir principus. Todėl tos medžiagos turėtų būti įtrauktos į Reglamento (EB) Nr. 889/2008 I priedą;

               (11)savo rekomendacijose dėl augalų apsaugos produktų
                  6
                EGTOP, inter alia, padarė išvadą, kad Allium sativum (česnakų ekstraktas), COS-OGA, Salix spp. Cortex (dar žinomas kaip gluosnių žievės ekstraktas) ir natrio hidrokarbonatas atitinka ekologinės gamybos tikslus ir principus. Todėl tos medžiagos turėtų būti įtrauktos į Reglamento (EB) Nr. 889/2008 II priedą;

               (12)savo rekomendacijose dėl produktų ir medžiagų, kuriuos leidžiama naudoti arba kurių leidžiama pridėti tam tikrais vyno sektoriaus produktų ekologinės gamybos etapais ir taikant apdorojimo būdus pagal Komisijos reglamento (EB) Nr. 606/2009
                  7
                IA priedą
                  8
               , EGTOP, inter alia, padarė išvadą, kad skaidrinti skirti (Reglamento (EB) Nr. 606/2009 IA priedo 10 punktas) bulvių baltymai, mielių baltymų ekstraktai ir chitozanas, gautas iš Aspergillus niger, pridėti skirtos (to priedo 15 punktas) neaktyvintos mielės, mielių autolizatai ir mielių ląstelių membranos ir naudoti skirti (to priedo 6, 35 ir 44 punktai) mielių manobaltymai ir chitozanas, gautas iš Aspergillus niger, atitinka ekologinės gamybos tikslus ir principus. Todėl tos medžiagos turėtų būti įtrauktos į Reglamento (EB) Nr. 889/2008 VIIIa priedą;

               (13)savo rekomendacijose dėl valymo ir dezinfekavimo produktų
                  9
                EGTOP, inter alia, padarė išvadą, kad natrio hidroksidas gali būti naudojamas ekologinėje bitininkystėje;

               (14)Reglamentas (EB) Nr. 889/2008 turėtų būti atitinkamai iš dalies pakeistas;

               (15)šiame reglamente nustatytos priemonės atitinka Ekologinės gamybos komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Reglamentas (EB) Nr. 889/2008 iš dalies keičiamas taip:

               1) 25 straipsnio 1 dalis pakeičiama taip:

               „1. Rėmams, aviliams ir koriams valyti ir dezinfekuoti leidžiama naudoti natrio hidroksidą.

               Rėmams, aviliams ir koriams apsaugoti, ypač nuo kenkėjų, leidžiama naudoti tik rodenticidus (naudojamus tik spąstuose) ir II priede išvardytus tinkamus produktus.“;

               2) 25l straipsnio 3 dalies b punktas pakeičiamas taip:

               „b) XIIIa priedo 7 skirsnyje nurodytų šakotažiaunių krevečių ir gėlavandenių krevečių (Macrobrachium spp.) raciono dalį gali sudaryti ne daugiau kaip 25 % žuvų miltų ir 10 % žuvų taukų, gautų tausiai naudojant žuvininkystės išteklius. Siekiant užtikrinti, kad būtų tenkinami kiekybiniai šių krevečių mitybos poreikiai, jų mitybą galima papildyti organiniu cholesteroliu. Jei organinio cholesterolio neturima, galima naudoti neorganinį cholesterolį, gautą iš vilnos, jūrinių bestuburių ar kitų šaltinių. Jų mitybą cholesteroliu galima papildyti ir auginimo etapu, ir ankstyvaisiais gyvenimo etapais veislynuose ir inkubatoriuose.“;

               3) 27 straipsnio 1 dalies f punktas pakeičiamas taip:

               „f) mineralus (įskaitant mikroelementus), vitaminus, aminorūgštis ir maistines mikromedžiagas:

               i) jeigu juos naudoti įprastai vartojamuose maisto produktuose yra tiesiogiai teisiškai privaloma, t. y. tiesiogiai privaloma pagal Sąjungos teisės nuostatas arba nacionalinės teisės nuostatas, atitinkančias Sąjungos teisę, ir dėl to maistas apskritai negali būti pateiktas rinkai kaip įprastai vartojamas maisto produktas, jeigu jis nėra papildytas tais mineralais, vitaminais, aminorūgštimis ar maistinėmis mikromedžiagomis, arba

               ii) kai tai susiję su maisto produktais, kurie pateikiami rinkai kaip turintys ypatingų savybių ar poveikį, susijusius su sveikata ar mityba arba su specifinių vartotojų grupių poreikiais:

               – produktų, nurodytų Europos Parlamento ir Tarybos reglamento (ES) Nr. 609/2013* 1 straipsnio 1 dalies a ir b punktuose atveju – jų naudojimas leidžiamas pagal tą reglamentą ir pagal to reglamento 11 straipsnio 1 dalį priimtus aktus dėl atitinkamų produktų,

               – produktų, reglamentuojamų pagal Komisijos direktyvą 2006/125/EB**, atveju – jų naudojimas leidžiamas pagal tą direktyvą, arba

               – produktų, reglamentuojamų pagal Komisijos direktyvą 2006/141/EB***, atveju – jų naudojimas leidžiamas pagal tą direktyvą.

               * 2013 m. birželio 12 d. Europos Parlamento ir Tarybos reglamentas (ES) Nr. 609/2013 dėl kūdikiams ir mažiems vaikams skirtų maisto produktų, specialiosios medicininės paskirties maisto produktų ir viso paros raciono pakaitalų svoriui kontroliuoti ir kuriuo panaikinami Tarybos direktyva 92/52/EEB, Komisijos direktyvos 96/8/EB, 1999/21/EB, 2006/125/EB ir 2006/141/EB, Europos Parlamento ir Tarybos direktyva 2009/39/EB ir Komisijos reglamentai (EB) Nr. 41/2009 ir (EB) Nr. 953/2009 (OL L 181, 2013 6 29, p. 35).

               ** 2006 m. gruodžio 5 d. Komisijos direktyva 2006/125/EB dėl perdirbtų grūdinių maisto produktų ir maisto kūdikiams bei mažiems vaikams (OL L 339, 2006 12 6, p. 16).

               *** 2006 m. gruodžio 22 d. Komisijos direktyva 2006/141/EB dėl pradinių mišinių kūdikiams ir tolesnio maitinimo mišinių, iš dalies keičianti Direktyvą 1999/21/EB (OL L 401, 2006 12 30, p. 1).“;

               4) 42 straipsnio b punkte data „2018 m. gruodžio 31 d.“ pakeičiama data „2020 m. gruodžio 31 d.“;

               5) 43 straipsnio antra pastraipa pakeičiama taip:

               „2018, 2019 ir 2020 kalendoriniais metais minėtų gyvūnų racione neekologiškų baltymingų pašarų 12 mėnesių laikotarpiu gali būti ne daugiau kaip 5%.“;

               6) į 92a straipsnį įterpiama ši 1a dalis:

               „1a. Valstybė narė, nustačiusi neatitikimų ar pažeidimų, susijusių su šio reglamento taikymu tos valstybės narės kilmės produktui su nuorodomis, nustatytomis Reglamento (EB) Nr. 834/2007 IV antraštinėje dalyje ir šio reglamento III antraštinėje dalyje arba XI priede, jei tie neatitikimai ar pažeidimai daro poveikį vienai ar kelioms kitoms valstybėms narėms, naudodamasi šio reglamento 94 straipsnio 1 dalyje nurodyta sistema nedelsdama apie tai praneša atitinkamai (-oms) valstybei (-ėms) narei (-ėms), kitoms valstybėms narėms ir Komisijai.“;

               7) I priedas pakeičiamas šio reglamento I priedo tekstu;

               8) II priedas pakeičiamas šio reglamento II priedo tekstu;

               9) VIIIa priedas pakeičiamas šio reglamento III priedo tekstu.

               2 straipsnis

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2018 10 22

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 189, 2007 7 20, p. 1.

                     (2)

                        2008 m. rugsėjo 5 d. Komisijos reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1).

                     (3)

                        2015 m. lapkričio 5 d. Teisingumo Teismo sprendimas, C-137/13, ECLI:EU:C:2014:2335.

                     (4)

                        2018 m. gegužės 30 d. Europos Parlamento ir Tarybos reglamentas (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 (OL L 150, 2018 6 14, p. 1).

                     (5)

                        Galutinė ataskaita dėl trąšų (II)
                  https://ec.europa.eu/agriculture/organic/eu-policy/expert-advice/documents/final-reports_en
                  .

                     (6)

                        Galutinė ataskaita dėl augalų apsaugos produktų (III)
                  https://ec.europa.eu/agriculture/organic/eu-policy/expert-advice/documents/final-reports_en
                  .

                     (7)

                        2009 m. liepos 10 d. Komisijos reglamentas (EB) Nr. 606/2009, kuriuo nustatoma tam tikra Tarybos reglamento (EB) Nr. 479/2008 taikymo vynuogių produktų kategorijoms, vynininkystės metodams ir jų apribojimams tvarka (OL L 193, 2009 7 24, p. 1).

                     (8)

                        Galutinė ataskaita dėl vyno
                  https://ec.europa.eu/agriculture/organic/eu-policy/expert-advice/documents/final-reports_en
                  .

                     (9)

                        Galutinė ataskaita dėl valymo ir dezinfekcijos
                  https://ec.europa.eu/agriculture/organic/sites/orgfarming/files/docs/body/final_report_egtop_on_cleaning_disinfection_en.pdf

    ---documentbreak---

               LT

               I PRIEDAS

               „I PRIEDAS

               Trąšos, dirvos gerinimo priemonės ir maistingosios medžiagos, minimos 3 straipsnio 1 dalyje ir 6d straipsnio 2 dalyje

               Pastabos

               A: leidžiamos pagal Reglamentą (EEB) Nr. 2092/91 ir perkeltos Reglamento (EB) Nr. 834/2007 16 straipsnio 3 dalies c punktu.

               B: leidžiamos pagal Reglamentą (EB) Nr. 834/2007

                        Leidimas

                        Pavadinimas

                        Sudėtiniai produktai arba produktai, kuriuos sudaro tik šios medžiagos

                        Apibūdinimas, sudėties reikalavimai, naudojimo sąlygos

                        A

                        Gyvūnų mėšlas

                        Produktas, sudarytas iš gyvūnų ekskrementų mišinio ir augalinės medžiagos (pakratų)

                        Medžiagos, gautos pramoninės žemdirbystės būdu, draudžiamos

                        A

                        Sausas gyvūnų mėšlas ir dehidratuotas naminių paukščių mėšlas

                        Medžiagos, gautos pramoninės žemdirbystės būdu, draudžiamos

                        A

                        Gyvūnų ekskrementų kompostas, kuriame yra naminių paukščių mėšlo ir gyvūnų mėšlo komposto

                        Medžiagos, gautos pramoninės žemdirbystės būdu, draudžiamos

                        A

                        Skysti gyvūnų ekskrementai

                        Naudojami po kontrolinės fermentacijos ir (arba) atskiesti tam tikru santykiu

                        Medžiagos, gautos pramoninės žemdirbystės būdu, draudžiamos

                        B

                        Kompostuotas arba fermentuotas buitinių atliekų mišinys

                        Produktas, gautas iš pirminių atskirtų buitinių atliekų, kurios buvo perduotos kompostuoti arba anaerobinei fermentacijai atlikti biodujoms gaminti

                        Tik augalinės ir gyvūninės kilmės buitinės atliekos

                        Tik jei gaminamos uždaroje ir stebimoje surinkimo sistemoje, patvirtintoje valstybės narės

                        Didžiausia koncentracija mg/kg sausosios medžiagos:

                        kadmio – 0,7; vario – 70; nikelio – 25; švino – 45; cinko – 200; gyvsidabrio –

                        0,4; chromo (iš viso) – 70; chromo (VI): neaptinkama

                        A

                        Durpės

                        Naudojamos tik sodininkystėje (daržininkystėje, gėlininkystėje, miškininkystėje, medelynuose)

                        A

                        Grybinių kultūrų atliekos

                        Substrato pirminė sudėtis turi būti sudaryta tik iš šiame priede išvardytų produktų

                        A

                        Kirmėlių atliekos (kirmėlių kompostas) ir vabzdžiai

                        A

                        Guanas

                        A

                        Kompostuotas arba fermentuotas augalinės kilmės medžiagų mišinys

                        Produktas, gautas iš augalinės kilmės medžiagų, perduotų kompostuoti arba anaerobinei fermentacijai atlikti biodujoms gaminti, mišinių

                        B

                        Biodujų gamybai naudotų atliekų pūdymo liekanos, kurių sudėtyje yra gyvūninių šalutinių produktų, pūdytų kartu su augalinės ar gyvūninės kilmės medžiagomis, nurodytomis šiame priede

                        3 kategorijos gyvūniniai šalutiniai produktai (įskaitant laukinių gyvūnų šalutinius produktus) ir 2 kategorijos virškinamojo trakto turinys (2 ir

                        3 kategorijos apibrėžtos Europos Parlamento ir Tarybos reglamente (EB) Nr. 1069/2009)
                           1
                         negali būti gauti iš pramoninės žemdirbystės

                        Procesai turi atitikti Komisijos reglamentą (ES) Nr. 142/2011
                           2

                        Netaikoma valgomosioms augalų dalims

                        B

                        Šie gyvūninės kilmės produktai arba šalutiniai produktai:

                        kraujo miltai

                        kanopų drožlės

                        ragų drožlės

                        kaulų miltai arba kaulų miltai be želatinos

                        žuvų miltai

                        mėsos miltai

                        plunksnų, plaukų ir odų atraižų miltai

                        vilna

                        kailis (1)

                        plaukai

                        pieno produktai

                        hidrolizuoti baltymai (2)

                        (1)Didžiausia chromo (VI) koncentracija mg/kg sausosios medžiagos: neaptinkama

                        (2)Netaikoma valgomosioms augalų dalims

                        A

                        Augalinės kilmės produktai ir šalutiniai produktai, skirti trąšoms

                        Pavyzdžiai: aliejinių augalų sėklų išspaudų miltai, kakavos žievelės, salyklo daigeliai

                        B

                        Augalinės kilmės hidrolizuoti baltymai

                        A

                        Jūros dumbliai ir jūros dumblių produktai

                        Jeigu tiesiogiai gauti šiais būdais:

                        (I)fizinių procesų metu, įskaitant dehidratavimą, užšaldymą ir malimą;

                        (II)ekstrahuojant vandeniu arba vandeniniu rūgštiniu ir (arba) šarminiu tirpalu;

                        (III)fermentuojant

                        A

                        Pjuvenos ir medžio drožlės

                        Mediena, neapdorota chemiškai po to, kai medis nukertamas

                        A

                        Medžio žievės kompostas

                        Mediena, neapdorota chemiškai po to, kai medis nukertamas

                        A

                        Medžio anglis

                        Iš medienos, kuri neapdorota chemiškai po to, kai medis nukertamas

                        A

                        Minkšto grunto fosfatas

                        Produktas, nurodytas Europos Parlamento ir Tarybos reglamento (EB) Nr. 2003/2003 dėl trąšų
                           3
                         I priedo A dalies 2 punkto 7 papunktyje

                        Kadmis, kuriame P205 yra 90 mg/kg arba mažiau

                        A

                        Aliuminio kalcio fosfatas

                        Produktas, nurodytas Reglamento 2003/2003 I priedo A dalies 2 punkto 6 papunktyje

                        Kadmis, kuriame P205 yra 90 mg/kg arba mažiau

                        Naudojama tik baziniame dirvožemyje (pH > 7,5)

                        A

                        Tomamilčiai

                        Produktai, nurodyti Reglamento 2003/2003 I priedo A dalies 2 punkto 1 papunktyje

                        A

                        Nevalyta kalio druska arba kainitas

                        Produktai, nurodyti Reglamento 2003/2003 I priedo A dalies 3 punkto 1 papunktyje

                        A

                        Kalio sulfatas, kuriame gali būti magnio druskos

                        Produktas, ekstrahavimo metodu gautas iš nevalytos kalio druskos, kuriame gali būti ir magnio druskų

                        A

                        Distiliatas ir distiliato ekstraktas

                        Išskyrus amonio distiliatą

                        A

                        Kalcio karbonatas

                        (kreida, mergelis, gamtinė klintis, Breton ameliorant, (kalkiniai jūros dumbliai), kreidinis fosfatas)

                        Tik natūralios kilmės

                        A

                        Magnis ir kalcio karbonatas

                        Tik natūralios kilmės

                        pvz., magnio kreida, gamtinė magnio klintis

                        A

                        Magnio sulfatas (kizeritas)

                        Tik natūralios kilmės

                        A

                        Kalcio chlorido tirpalas

                        Obelų lapams apdoroti, nustačius kalcio trūkumą

                        A

                        Kalcio sulfatas (gipsas)

                        Produktai, nurodyti Reglamento 2003/2003 I priedo D dalies 1 punkte

                        Tik natūralios kilmės

                        A, B

                        Pramoninės kalkės iš cukraus gamybos

                        Cukraus gamybos iš cukrinių runkelių ir cukranendrių šalutinis produktas

                        A

                        Pramoninės kalkės iš vakuuminės druskos gamybos

                        Šalutinis vakuuminės druskos gamybos iš kalnuose aptinkamo druskos tirpalo produktas

                        A

                        Elementinė siera

                        Produktai, nurodyti Reglamento 2003/2003 I priedo D dalies 3 punkte

                        A

                        Mikroelementai

                        Neorganiniai mikroelementai, išvardyti Reglamento 2003/2003 I priedo E dalyje

                        A

                        Natrio chloridas

                        Tik kasyklų druska

                        A

                        Akmens miltai ir moliai

                        B

                        Leonarditas (neapdorotos organinės nuosėdos, kurių sudėtyje yra daug humuso rūgščių)

                        Tik jei gautas kaip kasybos šalutinis produktas

                        B

                        Ksilitas

                        Tik jei gautas kaip kasybos šalutinis produktas (pvz., rusvųjų anglių kasybos šalutinis produktas)

                        B

                        Chitinas (polisacharidas, gautas iš vėžiagyvių kiaukutų)

                        Tik jei gautas tausiai naudojant žuvininkystės išteklius, kaip nurodyta Tarybos Reglamento (EB) Nr. 2371/2002
                           4
                         3 straipsnio e punkte, arba ekologinės akvakultūros ūkių

                        B

                        Daug organinių medžiagų turinčios nuosėdos, susidariusios gėlo vandens telkiniuose nepatenkant deguoniui

                        (pvz., sapropelis)

                        Tik organinės nuosėdos, gaunamos kaip šalutiniai produktai tvarkant ar eksploatuojant gėlo vandens telkinius ar buvusių gėlo vandens telkinių teritorijas

                        Jei taikoma, išgavimo metu akvasistemai turėtų būti padarytas kuo mažesnis poveikis

                        Tik nuosėdos, gaunamos iš šaltinių, neužterštų pesticidais, patvariaisiais organiniais teršalais ir į benziną panašiomis medžiagomis

                        Didžiausia koncentracija mg/kg sausosios medžiagos:

                        kadmio – 0,7; vario: 70; nikelio – 25; švino – 45; cinko: 200; gyvsidabrio – 0,4; chromo (iš viso) – 70; chromo (VI): neaptinkama

               “

               II PRIEDAS

               „II PRIEDAS

               Pesticidai. 5 straipsnio 1 dalyje nurodyti augalų apsaugos produktai

               Visos šiame priede išvardytos medžiagos turi atitikti bent Komisijos įgyvendinimo reglamento (ES) Nr. 540/2011
                  5
                priede nurodytas naudojimo sąlygas.Griežtesnės naudojimo ekologinėje gamyboje sąlygos nurodytos kiekvienos lentelės antroje skiltyje.

               1.
                     Augalinės ar gyvūninės kilmės medžiagos

                        Pavadinimas

                        Apibūdinimas, sudėties reikalavimai, naudojimo sąlygos

                        Allium sativum (česnakų ekstraktas)

                        Azadirachtinas, gautas ekstrahuojant Azadirachta indica (indinis nimbamedis)

                        Pagrindinės medžiagos (įskaitant lecitinus, sacharozę, fruktozę, actą, išrūgas, chitozano hidrochloridą
                           6
                        , Equisetum arvense ir kt.)

                        Tik tos Reglamento (EB) Nr. 1107/2009
                           7
                         23 straipsnyje apibrėžtos pagrindinės medžiagos, kurios atitinka Reglamento (EB) Nr. 178/2002 2 straipsnyje pateiktą maisto produktų apibrėžtį ir yra augalinės arba gyvūninės kilmės.

                        Medžiagos, naudotinos ne kaip herbicidai, o tik kaip kenkėjų ir ligų kontrolės priemonės.

                        Bičių vaškas

                        Tik kaip genėti ir (arba) pjūvio vietoms apsaugoti naudojama medžiaga

                        COS-OGA

                        Hidrolizuoti baltymai, išskyrus želatiną

                        Laminarinas

                        Rudadumbliai (laminarijos) turi būti užauginti ekologiškai pagal 6d straipsnį arba surinkti paisant tausaus rinkimo reikalavimų pagal 6c straipsnį.

                        Feromonai

                        Tik spąstuose ir gaudyklėse.

                        Augalinės kilmės aliejai

                        Leidžiami visi naudojimo būdai, išskyrus kaip herbicidus.

                        Piretrinas, gautas ekstrahuojant Chrysanthemum cinerariaefolium

                        Piretroidai (tik deltametrinas arba lambdacihalotrinas)

                        Tik spąstuose su tam tikrais atraktantais; tik Bactrocera oleae ir Ceratitis capitata Wied naikinti.

                        Kasija, ekstrahuota iš Quassia amara

                        Tik kaip insekticidas, repelentas.

                        Gyvūninės ir augalinės kvapu atbaidančios medžiagos ir (arba) avių riebalai

                        Tik nevalgomosioms augalų dalims ir tik ten, kur žemės ūkio kultūrų neėda avys arba ožkos

                        Salix spp. Cortex (dar žinomas kaip gluosnių žievės ekstraktas)

               2.
                     Mikroorganizmai arba mikroorganizmų gaminamos medžiagos

                        Pavadinimas

                        Apibūdinimas, sudėties reikalavimai, naudojimo sąlygos

                        Mikroorganizmai

                        Ne GMO kilmės.

                        Spinozadas

               3.
                     1 ir 2 skirsniuose nepaminėtos medžiagos

                        Pavadinimas

                        Apibūdinimas, sudėties reikalavimai, naudojimo sąlygos arba apribojimai

                        Aliuminio silikatas (kaolinas)

                        Kalcio hidroksidas

                        Kaip fungicidas naudojamas tik vaismedžiams, taip pat ir medelynams, nuo Nectria galligena apsaugoti.

                        Anglies dioksidas

                        Vario junginiai vario hidroksido, vario oksichlorido, vario oksido, Bordo mišinio ir tribazio vario sulfato pavidalu

                        Iki 6 kg vario hektarui per metus.

                        Daugiametėms kultūroms valstybės narės, nukrypdamos nuo ankstesnės pastraipos, gali numatyti, kad tam tikrais metais 6 kg vario apribojimas gali būti viršytas, jeigu vidutinis kiekis, faktiškai panaudotas per penkerius metus, įskaitant tuos metus ir ketverius ankstesnius metus, neviršija 6 kg.

                        Diamofosas

                        Tik kaip atraktantas spąstuose.

                        Etilenas

                        Galima leisti naudoti tik patalpose kaip augalų augimo reguliatorių. Leidimai suteikiami tik profesionaliems naudotojams.

                        Riebalų rūgštys

                        Leidžiami visi naudojimo būdai, išskyrus kaip herbicidus.

                        Geležies fosfatas (geležies (III) ortofosfatas)

                        Preparatai, kurie turi būti paskleisti paviršiuje tarp kultūrinių augalų.

                        Diatomitas (infuzorinė žemė)

                        Kalkių ir sieros nuoviras (kalcio polisulfidas)

                        Parafino alyva

                        Kalio ir natrio hidrokarbonatas (dar žinomas kaip kalio / natrio bikarbonatas)

                        Kvarcinis smėlis

                        Siera

               “

               III PRIEDAS

               „VIIIa PRIEDAS

               Produktai ir medžiagos, kuriuos leidžiama naudoti 29c straipsnyje nurodytuose ekologiškuose vyno sektoriaus produktuose arba kurių leidžiama į juos pridėti

                        Apdorojimo būdas pagal Reglamento (EB) Nr. 606/2009 IA priedą

                        Produktų ar medžiagų pavadinimas

                        Specialiosios sąlygos, apribojimai pagal Reglamente (EB) Nr. 1234/2007 ir Reglamente (EB) Nr. 606/2009 nustatytas ribas ir sąlygas

                        1 punktas. Naudojimas aeruoti arba prisotinti deguonies

                        —Oras

                        —Dujinis deguonis

                        3 punktas. Centrifugavimas ir filtravimas

                        —Perlitas

                        —Celiuliozė

                        —Diatomitas

                        Naudoti tik kaip aktyvintąjį inertinį priedą

                        4 punktas. Naudojimas siekiant sukurti inertinę atmosferą ir produktą apsaugoti nuo sąlyčio su oru

                        —Azotas

                        —Anglies dioksidas

                        —Argonas

                        5, 15 ir 21 punktai. Naudojimas

                        — Mielės (1)

                        6 punktas. Naudojimas

                        —Diamonio fosfatas

                        —Tiamino dichlorhidratas

                        —Neaktyvintos mielės, mielių autolizatai ir mielių ląstelių membranos

                        7 punktas. Naudojimas

                        —Sieros dioksidas

                        —Kalio bisulfitas arba kalio metabisulfitas

                        (a)Didžiausias sieros dioksido kiekis neviršija 100 mg/l raudonojo vyno, nurodyto Reglamento (EB) Nr. 606/2009 priedo IB priedo A dalies 1 punkto a papunktyje, kurio likutinis cukraus kiekis yra mažesnis negu 2 g/l.

                        (b)Didžiausias sieros dioksido kiekis neviršija 150 mg/l baltojo ir rausvojo vyno, nurodyto Reglamento (EB) Nr. 606/2009 IB priedo A dalies 1 punkto b papunktyje, kurio likutinis cukraus kiekis yra mažesnis negu 2 g/l.

                        (c)Visų kitų kategorijų vyne didžiausias leidžiamas sieros dioksido kiekis, taikytas pagal Reglamento (EB) Nr. 606/2009 IB priedą 2010 m. rugpjūčio 1 d., mažinamas 30 mg/l.

                        9 punktas. Naudojimas

                        — Vyno gamybai skirti anglies preparatai

                        10 punktas. Skaidrinimas

                        —Valgomoji želatina (2)

                        —Augaliniai baltymai, gauti iš kviečių ar žirnių (2)

                        —Žuvų želatina (2)

                        —Kiaušinio baltymo albuminas (2)

                        —Taninai (2)

                        —Bulvių baltymai (2)

                        —Mielių baltymų ekstraktai (2)

                        —Kazeinas

                        —Chitozanas, gautas iš Aspergillus niger

                        —Kalio kazeinatas

                        —Silicio dioksidas

                        —Bentonitas

                        —Pektolito enzimai

                        12 punktas. Naudojimas parūgštinti

                        —Pieno rūgštis

                        —L(+) vyno rūgštis

                        13 punktas. Naudojimas rūgštingumui sumažinti

                        —L(+) vyno rūgštis

                        —Kalcio karbonatas

                        —Neutralus kalio tartratas

                        —Kalio bikarbonatas

                        14 punktas. Įmaišymas

                        — Alepinės pušies sakai

                        17 punktas. Naudojimas

                        — Pienarūgštės bakterijos

                        19 punktas. Įmaišymas

                        — L-askorbo rūgštis

                        22 punktas. Naudojimas oro burbuliukams sudaryti

                        — Azotas

                        23 punktas. Įmaišymas

                        — Anglies dioksidas

                        24 punktas. Įmaišymas vynui stabilizuoti

                        — Citrinų rūgštis

                        25 punktas. Įmaišymas

                        — Taninai (2)

                        27 punktas. Įmaišymas

                        — Metavyno rūgštis

                        28 punktas. Naudojimas

                        — Akacijų sakai (2) (= gumiarabikas)

                        30 punktas. Naudojimas

                        — Kalio bitartratas

                        31 punktas. Naudojimas

                        — Vario citratas

                        31 punktas. Naudojimas

                        — Vario sulfatas

                        35 punktas. Naudojimas

                        — Mielių manobaltymai

                        38 punktas. Naudojimas

                        — Ąžuolo gabalėliai

                        39 punktas. Naudojimas

                        — Kalio alginatas

                        44 punktas. Naudojimas

                        — Chitozanas, gautas iš Aspergillus niger

                        51 punktas. Naudojimas

                        — Neaktyvintos mielės

                        Apdorojimo būdas pagal Reglamento (EB) Nr. 606/2009 III priedo A dalies 2 punkto b papunktį

                        — Kalcio sulfatas

                        Tik vynui „vino generoso“ ir „vino generoso de licor“

               (J) Atskiroms mielių padermėms: jei turima, iš ekologiškų žaliavų. (2) Pagaminta iš ekologiškų žaliavų, jei jų turima.

               “

                     (1)

                        2009 m. spalio 21 d. Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas Reglamentas (EB) Nr. 1774/2002 (Šalutinių gyvūninių produktų reglamentas) (OL L 300, 2009 11 14, p. 1).

                     (2)

                        2011 m. vasario 25 d. Komisijos reglamentas (ES) Nr. 142/2011, kuriuo įgyvendinami Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės, ir Tarybos direktyva 97/78/EB dėl tam tikrų mėginių ir priemonių, kuriems netaikomi veterinariniai tikrinimai pasienyje pagal tą direktyvą (OL L 54, 2011 2 26, p. 1).

                     (3)

                        OL L 304, 2003 11 21, p. 1.

                     (4)

                        2002 m. gruodžio 20 d. Tarybos reglamentas (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (OL L 358, 2002 12 31, p. 59).

                     (5)

                        2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

                     (6)

                        Gautas iš tausios žuvininkystės arba ekologinės akvakultūros ūkių.

                     (7)

                        2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką (OL L 309, 2009 11 24, p. 1).